KLUBI 700
Masinad hoidsid Martinit elus,
sest ta polnud ise võimeline hingama.
Ka polnud ta juures mingeid paranemismärke näha.
Arstid küsisid ta naiselt lausa kahel korral,
kas nad võivad Martini hingamisaparaadi välja lülida
ja lasta tal surra?
Kuidas siis Martin selle kõige keskel ellu jäi
ja mis on meie saatel, "Klubi 700"l sellega pistmist?
Kohe näete.
Tulin koju, aga kodu oli tühi.
Asjad olid ringi tõstetud ja kõik esikus olev kõrvale pandud.
Ainus, mis Monica kodust 13. märtsil, 2020. aastal puudus,
oli ta abikaasa Martin.
Rääkisin veel samal päeval sõber Carliga,
kes käskis mul helistada 112'te, mida ma ka tegin.
112'te helistamine oligi viimane asi, mida mäletan.
Martin käis nädal varem arstil
tänu gripilaadsetele nähtudele ja hingamisraskustele.
Kuna COVID oli just USAsse jõudnud,
polnud vähimatki põhjust arvata, et tal oleks surmav viirus.
Ta sümptomid aga halvenesid ja ta viidi haiglasse.
Monica sai samas arstiga ühendust.
Arst ütles, et Martinil on koroona ja ta on väga, väga, väga haige.
Mis koroonasse puutus,
siis ega nad ju ei teadnud täpselt, mida see endast kujutab.
Martin oli järgmised 2 nädalat karantiinis ja hingamisaparaadi all.
Monica tegi ta seisu kohta internetis postitusi,
paludes inimestelt eestpalveid.
Martini hapniku sisaldus veres oli madal, kuid talutav.
Ühtlasi oli tal kerge kopsupõletik.
29. märtsil vajas ta aga 55% hapniku asemel 100% hapnikku.
Olin masenduses, mõeldes: "Martin, ära jäta mind maha.
Ära jäta mind siia ilma üksi.
Pea vastu.
Lihtsalt pea vastu."
5 päeva hiljem lasti Monica oma abikaasa juurde,
kuid ta polnud valmis ettepanekuks, mille arstid tegid.
Nad tahtsid muuta olukorda ja lõpetada ta elu,
sest nad ei näinud enam muid võimalusi, mida teha.
Olin hämmingus ja ütlesin arstile: "Inimesed palvetavad Martini eest."
Ta vastas: "Suurepärane,
aga reaalsus on see, et ta olukord ei parane."
Monica ei nõustnud arstide nõuandega
ja palus perelt-sõpradelt veelgi enam eestpalveid,
paludes ühtlasi ise Jumalalt jõudu, et võidelda oma mehe eest.
Ütlesin vahel Jumalale:
"Kui pean lõpetama selle võitluse, anna mulle lihtsalt teada,
sest ma tean, et oled enam kui võimeline
peatama mind mu enda teedel."
Kuid ma ei kogenud endas, et peaksin lõpetama lootmise.
Kummardusin kord tooli ees, millel Martinile meeldis istuda.
Surusin oma näo sinna tooli ja lihtsalt nutsin,
hüüdes samas Jumala poole.
Aprilli keskpaigaks, olles olnud haiglas terve kuu,
Martini kopsupõletik tugevnes.
Ta hingas vaid tänu hingamisaparaadile
ja ta hapniku sisaldus veres oli ohtlikult madal.
Samal ajal sai Monica ühelt Facebooki sõbralt
julgustava sõnumi.
Jumal oli öelnud talle,
et rohkem ei tule mingeid tagasilangusi.
Otsustasin, et võtan selle sõna vastu.
Siis helistas üks teine sõber, kellel oli häid uudiseid.
Ta ütles: "Klubi 700" saates palvetati Martini eest."
Ütlesin: "Nalja teed või?"
Keegi, kelle nimi on Martin -
ma isegi ei tea, mis te vajadus on, aga Jumal teab
ja Ta on juba tegutsemas ning vastamas te palvele.
Olime kõik sellest elevil,
sest tundus, et...
Sa arvad, et enam pole mingit lootust ja siis korraga tuleb selline sõnum,
mille kaudu Jumal näitab, et Tal on kontroll kõige üle.
Sealt alates tegi Jumal ühe imelise asja teise järel.
Martin hingas juba 2 päeva pärast omal käel
ja teda varustati hapnikuga 100% asemel 60% ulatuses.
Pea 2 nädalat hiljem, 3. mail, ääristasid haigla töötajad koridorid,
tervitades tema üleviimist isolatsioonist
intensiivravi tavapalatisse.
See polnud midagi vähemat kui ime.
13. mail, Martini 54. sünnipäeval,
sai ta haiglast välja ja läks taastusravisse.
Taaskord olid töötajad väljas, et tähistada tema taastumist.
Tahan tänada kõiki selle haigla töötajaid,
sest nad sõna otseses mõttes päästsid mu elu.
Nii imeline oli teda näha
ja samas olin hämmingus,
et Jumal teeb midagi sellist ühele paarile "eikusagilt".
Olen siiralt tänulik, et Jumal päästis mu elu.
3 nädalat hiljem, 10. juunil - pea 3 kuud peale haiglasse sattumist,
sai Martin lõpuks koju.
Endiselt taastudes, sai talle selgeks, kui lähedal surmale ta oli
ja kui paljud tema eest palusid.
Tean, et jäin vaid tänu Jumalale ellu.
Samas oli äge, et nii paljud inimesed palvetasid mu eest.
Tõeliselt liigutav, et nii paljud palusid mu eest.
Sh Klubi 700.
Päris äge!
Martin ja Monica teavad, et palvevägi oli see,
mis kandis neid sellest läbi.
Jumal vastas neile palvetele.
See oli ainus, mis mu elu päästis,
sest olin ikka väga ligi surmale.
Olen siin vaid tänu Jumalale.
Paneb mõtlema, kui palju ikka Jumal meid armastab.
Nii palju, et ta tervendas mu mehe ja lasi meil olla osa ühest loost,
mida jagan igaühega, kes vaid kuulab,
sest inimesed peavad kuulma seda head uudist,
et on Jumal, kes hoolib meist ja armastab meid.
Ja kes tunneb teid nimepidi.
Terry, sul on veel midagi.
Pennsylvaniast pärit Stephenil tekkis divertikuliit.
Tal olid kohutavad kõhukrambid ja ta pidi muutma oma toitumist.
Vaadates kord "Klubi 700", kuulis ta Pati ütlemas:
"Kellelgi on kõhuga probleeme, kuid puudutage oma kõhtu just praegu
ja te kogete, kuidas kui tuli läbistab teid
ja te saate terveks."
Võttes selle sõna vastu,
pole Stephenil enam mingeid sümptomeid.
Divertikuliit.
Jennifer jättis 3 kuud tagasi suitsetamise maha,
kuid siis tekkisid tal hingamisraskused.
Surfates kord Facebookis, nägi ta Klubi 700 saadet
ja kuulis Terryt ütlemas:
"Teil on kopsudega mingi teema ja teil on raske sügavalt hingata.
Peale seda palvet saab ta jälle normaalselt hingata,
tänades Jumalat selle eest.
Tahan, et teaksite, et Jumal ei tee vahet inimeste vahel
ja samas pole Tema jaoks miski võimatu.
Jumala jaoks pole miski võimatu!
Piiblis on öeldud, et kõik on võimalik sellele, kes usub.
Mina ja Terry palume kohe teie eest,
uskudes, et Jumal tegutseb ja saadab korda palju imesid.
Isa, me kiidame ja täname Sind Martini imelise tervenemise eest.
Aitäh Sulle Issand, Jeesuse nimel.
Aitäh Sulle Issand!
Aitäh, et tervendad ja puudutad inimesi,
tehes midagi Jeesuse nimel.
Terry, usun, et sul on sõna.
On keegi muusik...
Ma ei tea, mängite te klaverit või kitarri,
aga te teete midagi oma kätega, olles vigastanud oma sõrmi.
On küsitav, kas isegi mängite enam kunagi,
aga te saate veel mängima, sest Jumal tervendab teid täienisti.
Tõstke oma käed ja hakake Teda tänama,
võttes selle vastu Jeesuse nimel.
See on sarnane teema, aga kellelgi on kätes artriit
ja see teeb te elu raskeks.
Jumal tervendab teid ja te käed saavad täielikult liikuma.
Kellelgi on jalaga mingi probleem -
teil puudub jalavõlv ehk see on kui lampjalgsus.
Jumal aga tugevdab te jalaluid ja see võlv tekkib sinna jala alla.
Te nimi võib olla Michael, mistõttu olge terve, Jeesuse nimel!
Kellelgi on müasteenia ehk skeletilihaste nõrkus,
kuid Jumal tervendab teid ja kõik sümptomid kaovad tasapisi.
See kaob Jeesuse nimel.
Tänu Sulle Isa! Me kiidame Sind.
Kellelgi on kopsudega mingi teema.
Oleme täna juba kopsudest rääkinud,
aga see on COVIDga seotud ja te nimi on Mary Ann.
Pange oma käsi oma rinnaku ja kopsude peale.
Kogete, kuidas kuumus ja ka otsekui mesi voolavad läbi te ihu
Jeesus, puuduta teda!
Issand, me palume ka oma maa ja rahva pärast.
Mõtleme probleemidele piiril, kuritegevusele ja paljule muule,
paludes, et teeksid meist rahva, kes on väärt Sinu õnnistust
ja kes näeks Sinu kätt meie maa ja rahva üle.
Jeesuse nimel, aamen ja aamen.
Võtke meiega ühendust: tel. 44 22 227 või palve@tv7.ee
jagades meiega nii oma palvesoove- kui vastuseid.
Oleme olemas teie jaoks.
Oleme Issanda sulased ja olemas selleks, et teid aidata,
nii et ärge kartke jagada oma palvesoove
või ka rõõmu selle üle, mida Jumal on te elus tegemas.
Järgmisena lugu artistist,
kes võitis laulusaate "Voice" 18. hooaja.
Ühtlasi oli ta ka viimane, kes seisma jäi.
Todd Tilghman räägib peagi oma suurest võidust
ja selle raames toimunud väiksematest võitudest.
Iga lapse sees
on kangelane,
juht,
sõber,
keegi, kes aitab,
kes teeb, mis on õige
ja unistab kellekski saamisest.
Ometi vajavad nad meie abi selles.
Mida küll teha?
Mida küll öelda?
Kuidas end tunda?
Siin tulebki "Superraamat" appi,
varustades lapsi moraalsete ja vaimsete tõdedega
läbi olukordade, millega lapsed saavad samastuda.
See õpetab Jumala Sõna lastele, keda armastad.
Liitu "Superraamatu" DVD-klubiga,
saades osa selle uusimatest osadest.
Lisaks kaks koopiat teistega jagamiseks.
Telli "Superraamat" juba täna ja vaata, kuidas imed sünnivad!
RÕÕM - PÜÜA SEE KINNI!
Todd Tilghman tundis, et on aeg üheks ususammuks.
Ta mõtles nii kinnisvara tööle kui mitmetasandilisele turundusele.
Ta mõtles isegi habemeajajaks hakata.
Siis aga soovitas ta naine osaleda tal "Voice" laulukonkursil.
Todd otsustas anda sellele võimaluse
ja miljonitel fännidel on hea meel, et ta seda tegi.
Laulusaate "Voice" võitja ja endine pastor Todd Tilghman
on ühes abikaasaga õppinud lugema kokku oma õnnistusi elus.
Enne, kui Todd kuulsaks sai, oli nende abielus mitmeid raskusi.
Ometi õnnestus neil leida rõõmu.
Paljud inimesed näevad selle laulusaate võitu
kui mu elu ülimat saavutust,
samas kui me elu on täna just selline nagu ta on
tänu väikestele võitudele läbi me teekonna.
Oma raamatus "Iga väike võit" jagavad nad strateegiaid,
kuidas leida rõõmu keset oma raskusi,
tähistades elus igapäeva võite.
Meiega liituvad nüüd Todd ja Brooke Tilghman.
Tere tulemast teile! Nii tore, et olete meiega.
Suur tänu! - Tere!
Brooke, alustaksin teist.
Te abikaasa ei laulnud kunagi väljaspool kogudust
ega olnud läbinud ühtki muusikaalast koolitust.
Miks te siis arvasite, et ta peaks osalema seal lauluvõistlusel?
Ma ise olen selline ususammude ja hullumeelsete asjade tegija,
mistõttu mõtlesin, et see oleks lahe lugu, mida oma lastega jagada.
Lihtsalt midagi lahedat, mida teha ja siin me nüüd oleme!
- Seal te tõesti olete.
Todd, tolle saate hooaeg läks eetrisse koroona algusajal,
mistõttu paljud, kes seda vaatasid, ütlesid, et pakkusite neile lootust.
Oli see teadlik tegevus?
Tundsite te survet olla inspiratsiooniks?
Ei, üldsegi mitte,
kuigi mul on hea meel, et seda paljude jaoks siis olin.
Seal saates rääkisid paljud rõõmust ja see kõik oli väga siiras.
Nii olin ma ka ülimalt õnnelik,
kui igakord järgmisesse etappi pääsesin,
Nii et tore, kui see ka teistele rõõmu valmistas,
samas kui ma ise lootsin alati vaid parimat.
See oli kõigile kui õppetunniks,
et me saame ise otsustada, kuidas millelegi reageerime.
Olete olnud abielus enam kui 20 aastat,
öeldes samas, et abielumeri pole mitte alati olnud tasane.
Olite ühel hetkel lausa lahutuse äärel.
Mis toimus?
Olime ülinoored, kui abiellusime, mille üle mul täna on väga hea meel.
Aga ma olin ebaküps ja isekas,
uskudes valet ja fantaasiat, mida Hollywoodi filmid külvavad.
Nii et kui ma oma abielus ei kogenud seda kõike,
tahtsin minna otsima paremaid jahimaid,
mis oli saatana vale ja lõks mu jaoks.
Õnneks oli mu elus siiski inimesi,
kes armastasid ja julgustasid mind ka mu kõige halvemas seisus,
nii et mu mees jäi mu kõrvale keset seda kõike.
Usun, et kõik teavad,
et lihtne on rõõmustada suurte võitude üle.
Samas te raamat räägib
just väikese võitude üle rõõmustamisest
ja nende äratundmisest.
Millistel viisidel seda teha?
Esiteks läbi mõistmise, et probleemid on lahendatavad.
Kui rääkida näiteks abielust,
siis loodetavasti inimestele jääb meelde,
et sa ei tunnegi end iga päev tipus,
aga suudad siiski sellest päevast läbi minna
ja liikuda õiges suunas.
Me raamatus on palju asju, mida käsitleme,
nii et ei jõua isegi ära imestada.
Lapsed on üks teema. Kuulake oma lapsi.
Heites õhtul magama,
olles just oma lapse ära kuulanud ja püüdes mõista ta tundeid,
toob see ühe rahuldustunde.
Lisaks 1000 muud sellist asja.
Tuleb lihtsalt teadlikult tegutseda.
Tuleb teadlikult tegutseda ja otsida neid asju,
sest sa leiad, mida otsid. Olgu see siis hea või halb.
Teil on väga suur pere - 8 last,
kelle hulgas on ka kaks Koreast lapsendatud õde.
Mis viis teid lapsendamise otsuseni?
Tahtsime juba varem lapsendada, aga see ei läinud tookord läbi.
Kuid usun, et Jumal pani selle seemne mu südamesse
juba väikese tüdrukuna
ja nii on see alati mu mõtteis olnud.
Taaskord, ma olen see "hull naine",
kellele meeldib teha hullumeelseid asju.
Nii saatsin kord Toddile hästi pika E-kirja
ja ta teab juba nende E-kirjade puhul, et ta ei pruugi kõigega nõus olla.
Kuid pidin selle talle kuidagi ette söötma.
Ma ei tea, kas Todd päriselt ka uskus, et sellega lõpuni lähen...
Ei uskunud.
Kuid läksime läbi igast uksest, mille Jumal me ees avas
ja muudkui avaski,
nii et see on olnud imeline kogemus.
Olete parajad seiklejad.
Todd, kannate randme ümber punast paela.
Mida see tähendab?
Me elus oli aeg, kus...
Parim viis seda öelda on nii,
et me aegajalt ikka näeme eemalt mingit jama tulemas
või siis juhtub midagi ootamatut ja laastavat.
Nii läksime me ka paar aastat tagasi sellisest ajast läbi.
Kogu me pere kui üksus, muutus väga närviliseks
ja seal oli palju lärmi ja rääkimist.
Kuniks Brooke küsis,
kas võiksime kõik koos elutoas kokku saada
ja seda me ka tegime.
Rahustasime end täiesti teadlikult maha
ja sidusime seejärel igaühele selle paela ümber käe,
tuletamaks meelde, et me pole kunagi üksi
ja oleme alati üksteisega seotud, kus iganes me ka poleks.
Nii et me kanname neid endiselt
ja kui mõnel lapsel lähebki see kaotsi, seome talle uue käe külge.
Milline näitlik lugu. Võrratu!
Tahan öelda vaatajaile, et sellelt paarilt on palju õppida,
kuna nad jagavad ausalt igast väikesestki võidust oma elus.
See on ka nende raamatu nimi: "Iga väike võit -
kuidas väikeste võitude tähistamine viib suure rõõmuni."
Tellitav internetist.
Tore, et olite meiega ja hoiame te muusikal silma peal,
olles põnevil kõigest, mis Jumalal on veel varuks te jaoks.
Suur tänu!
Järgmisena aga vastused te küsimustele.
Mike ütleb: "Mu küsimus puudutab Jeesuse nime.
Miks inimesed nimetavad Teda Jeesuseks,
kui Ta nimi heebrea keeles on Yeshua või ka Joshua?"
Jääge meiega, et kuulda Pati vastust sellele.
Sul on kõik, mida arvasid õnneks vaja minevat.
Paljutõotav karjäär,
piisavalt sõpru
ja üha kasvav pere.
Ometi on elu kuidagi tühi. Midagi on nagu puudu.
Vaid Jumal saab anda me elule tõelise tähenduse.
Tõeline õnn peitub Tema tundmises.
Avasta, kuidas Jumal saab muuta su elu.
Vaata "Klubi 700" saadet.
Meenuta hetkeks, mis tunne oli olla laps.
Sa uskusid igat lugu, mida sulle räägiti
ja nägid maailma kui lõpmatute võimaluste paika.
Milliseid lugusid aga maailma orvud usuvad?
Usume, et Piibel räägib ainsat lugu, mis on väärt uskumist.
Usume, et igal lapsel peaks olema võimalus unistada
ja pöörata kõik väljakutsed võimalusteks.
Võimalus seista Jumala tõotustel
ja teada oma kohta maailma suurimas loos.
Neil on veel terve elu ees.
Maailm ühes lõputute võimalustega on nende päralt.
Nad otsivad lugu, mida uskuda
ja meie räägime neile selle loo.
Haridus, toitmine, jüngerdamine, kogukonna muutmine,
hool perede eest ja võitlus inimkaubandusega.
Kas liituksid meiega?
Kinkides lootust ja tõotades armastada.
ORVU TÕOTUS
Lilian elas iga päev hirmus, et ta beebi sureb.
Nimelt oli ta lapsel suulaelõhe,
mis muutis raskeks nii söömise- kui hingamise.
Nii usaldas Lilian oma väikese poja Jumala kätesse,
saades peagi ka abi, mida laps vajas.
Kui ta poeg sündis, hakkas Lilian nutma.
Mitte rõõmust, vaid hirmust.
Päeval, mil sünnitasin,
sündis nii minu kui üks teine laps suulaelõhega
ja see teine beebi suri.
Olin nii hirmul, kartes, et mu poeg sureb ka.
Ta poeg jäi küll ellu, aga iga päev oli suur väljakutse.
Kuigi ta oli muidu terve laps,
oli tal sageli raske piima juua või isegi hingata.
Ühtlasi magas ta väga vähe.
Usaldasin ta Jumala kätesse, sest ta nimi tähendab Võidukas.
Nii uskusin ka, et ta saab olema võidukas.
Lilian viis oma poja haiglasse, mida toetab Operatsioon Õnnistus
ja sai seal talle peagi tasuta operatsiooni.
Nii oligi ta võidukas.
See on ime.
See oli suur probleem minu jaoks, aga väike Jumala jaoks.
Mu poeg on täna nii ilus ja tugev.
Jumal vastas mu palvetele läbi teie.
Tuletan oma pojale suurena meelde, mida Jumal ta heaks tegi.
Aitäh, et meid aitasite ja olge õnnistatud!
Olge õnnistatud!
Need õnnistussoovid Aafrikast on mõeldud igaühele meist.
Me aitame miljoneid inimesi.
Ma ei taha kiidelda,
aga usun, et Operatsioon Õnnistus on aidanud üle 300 miljoni inimese
nii toidu-, riiete-, peavarju- kui kõige muuga,
sest me tahame aidata inimesi.
Jumala armastus jõuab nende inimesteni.
Nõnda nagu see väike poiss sai terveks,
siis me ütleme, et tegime seda Jeesuse nimel
ja vanemad saavad tänada Jumalat selle eest.
Tean, et tahate ka olla osa sellest,
sest see on te südamel ja te tahate aidata.
Nii võite saada Klubi 700 liikmeks, kuhu kuulub sadu tuhandeid inimesi,
kes armastavad Jumalat ja seda maailma.
Nüüd aga te küsimuste juurde.
Mike: "Mu küsimus puudutab Jeesuse nime.
Miks inimesed nimetavad Teda Jeesuseks,
kui Ta nimi heebrea keeles on Yeshua või ka Joshua?
Kas seetõttu, et Piiblis juba on üks kuulus Joosua?"
Ma ei usu.
Yeshua tuleb nimest Yéhu, mis viitab nimele Yahweh
ja tähendab "Jumal on mu Päästja".
Ja seda Ta ka oli - Päästja.
Ühtlasi tähendab Jeesuse nimi ka "Võitu".
Ta on Messias ehk Jumala võitu.
Aga miks me nimetame Teda Jeesuseks ja mitte Yeshuaks?
Sest me räägime inglise keelt ja mitte heebrea keelt.
Kui keegi meist oleks õppinud heebrea keelt,
teaksime paremini selle sõnu,
aga ma räägin inglise ja mitte heebrea keelt.
Amy: "Kohtusin oma mehega koguduses,
kes on minust 27 aastat vanem.
Mu isa ei räägi enam minuga seetõttu.
Uurisin Piiblit ja nägin,
et seal pole mehe-naise vanuse kohta mingeid piiranguid.
Oleks teil jagada mõnda piiblisalmi, mida saaksin isale saata,
et ta mõistaks mu elu ja seda, et olen armunud?"
Paulus ütles, et pole mingeid piiranguid
ei soo, vanuse ega usutunnistuse osas,
kuna me kõik oleme üks Kristuses.
Piiblis on mitmeid näiteid paaride kohta,
kellel oli suurem vanusevahe.
Kui olete kellessegi armunud, siis ainus asi, mida meeles pidada...
Kui olete ise näiteks 20-aastane ja abiellute 50-aastase mehega,
siis ajaks, mil te saate 40, on tema juba 70.
Kui te olete 50, on ta juba üsna vana
ja üsna pea on te kõrval üks rauk.
Nii et sellele tasub mõelda, isegi, et olete armunud.
Me aeg on tänaseks otsas, aga tänud huvitavate küsimuste eest!
Lõpetuseks aga Psalm 118:24:
"See on päev, mille Issand on teinud: ilutsegem ja rõõmutsegem temast!"
Olge õnnistatud ja kõike head!
Kanname endaga liiga sageli mineviku taaka.
Tead ju küll, mis tunne see on.
See mõjutab kõike ja kõiki me elus.
See on alati meiega,
meid rõhudes ja me tõelist rõõmu röövides.
Kuid Jumal ei taha, et oleksime kinni minevikus.
Sa võid olla vaba kõigest sellest taagast.
Saa teada, kuidas Jumala andestus viib muudetud eludeni
ja uute algusteni.
Võta ühendust Klubi 700'ga.
Kui vajad rääkida kellegagi, kes hoolib,
helista TV7'sse 44 22 227 või kirjuta: palve@tv7.ee
Tõlge: Anne-Ly Raukas